Mitmes Euroopa riigis on märgatud rottide arvu kasvu ning nende leviku laienemist.  Asjatundjate hinnangul tõi majanduslangus peo rottide õuele, kirjutab AFP.  «Neile närilistele on linnades rohkem ruumi ja rohkem süüa. Rotid vallutavad üha uusi tühjaks jäänud ehitisi, nii äripindu, maju kui ka kortereid. Ka on neil prügikastides rohkem süüa, kuna prügikaste tühjendatakse harvemini,» selgitasid asjatundjad.  Paljude linnade eelarvet on kärbitud ja selle tõttu ei saa teha närilistetõrjet.  Asjatundjad jätkasid, et lähiajal võib suurlinnades rottide  ja ka hiirte arvukus kasvada lausa plahvatuslikult.